title: Provedbena Uredba Komisije (EU) br. 620/2011 od 24. lipnja 2011. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi

text:
               02/Sv. 016

               HR

               Službeni list Europske unije

               304

         32011R0620

               L 166/16

               SLUŽBENI LIST EUROPSKE UNIJE

               24.06.2011.

      PROVEDBENA UREDBA KOMISIJE (EU) br. 620/2011
   od 24. lipnja 2011.
   o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (d),
   budući da:

               (1)

               Nastavno na pritužbu Svjetskoj trgovinskoj organizaciji (WTO) koju su podnijele određene države, u izvještaju odbora WTO-a, kojega je 21. rujna 2010. (2) prihvatilo Tijelo za rješavanje sporova WTO-a, zaključeno je da Europska unija, inter alia, nije djelovala u skladu s Općim sporazumom o carinama i trgovini iz 1994. (GATT iz 1994) dodjeljujući carinsko postupanje manje povoljno nego što je osigurano carinskim obvezama u pogledu određenih proizvoda informacijskih tehnologija koji su proizvedeni u Europskoj uniji u skladu sa Sporazumom o informacijskoj tehnologiji (ITA). Prilog I. Uredbi (EEZ) br. 2658/87 treba izmijeniti kako bi bio u skladu s međunarodnim obvezama Europske unije prema GATT-u iz 1994. Potrebne izmjene su u skladu s Odlukom Vijeća 97/359/EZ od 24. ožujka 1997. o ukidanju carina na proizvode informacijske tehnologije (3), koji su odobreni Sporazumom ITA.

               (2)

               Nakon izvještaja odbora WTO-a, digitalno kopiranje ne predstavlja fotokopiranje prema GATT-u iz 1994., a brzina kopiranja ne bi smjela biti jedino mjerilo razvrstavanja. Tarifni podbroj 8443 31 u Prilogu I. Uredbi (EEZ) br. 2658/87 i odgovarajuće carinske stope treba stoga na odgovarajući način izmijeniti.

               (3)

               Tekst podbroja 8528 71 15 KN-a (prethodno 8528 71 13) treba izmijeniti kako bi uključivao upravljačke kutije za televizore koje, osim što imaju osobinu komunikacije, mogu imati mogućnost obavljati dodatne funkcije snimanja i reprodukcije, pod uvjetom da zbog toga ne izgube temeljno obilježje upravljačke kutije s funkcijom komunikacije.

               (4)

               Ova uredba stupa na snagu 1. srpnja 2011. na kraju razumnog vremenskog razdoblja, koje su dogovorile Europska unija i strane koje su podnijele pritužbu, a kako bi se Europska unija uskladila sa svojim obvezama prema WTO-u.

               (5)

               Budući da preporuke u izvještajima koje je prihvatilo Tijelo za rješavanje sporova WTO-a imaju samo potencijalni učinak, ova Uredba nema retroaktivan učinak niti predviđa interpretativne smjernice na retroaktivnoj osnovi. Budući da nema učinak osiguravanja smjernica na retroaktivnoj osnovi za razvrstavanje robe koja je puštena u slobodan promet prije 1. srpnja 2011., ne služi kao temelj za povrat ikakvih carina plaćenih prije tog datuma.

               (6)

               Odbor za Carinski zakonik nije dostavio mišljenje u roku koji je odredio njegov predsjednik,

         DONIJELA JE OVU UREDBU:
   Članak 1.
   Dio dva, odjeljak XVI. Priloga I. Uredbi (EEZ) br. 2658/87 izmjenjuje se kako je određeno u Prilogu ovoj Uredbi.
   Članak 2.
   Ova Uredba stupa na snagu 1. srpnja 2011.
   Uredba nema retroaktivan učinak niti osigurava interpretativne smjernice na retroaktivnoj osnovi.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. lipnja 2011.

            Za Komisiju, u ime Predsjednika,

         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  WT/DS375/R, WT/DS376/R, WT/DS377/R.

      (3)  SL L 155, 12.6.1997., str. 1.
   PRILOG
   Dio dva, odjeljak XVI. Priloga I. Uredbi (EEZ) br. 2658/87 mijenja se kako slijedi:

               1.

               Poglavlje 84. mijenja se kako slijedi:

                           (a)

                           redak za oznaku KN 8443 31 10 briše se;

                           (b)

                           između retka za oznaku KN 8443 31 10 i retka za oznaku KN 8443 31 91„– – – Drugi” se briše;

                           (c)

                           sljedeći redak za oznaku KN 8443 31 20 umeće se:

                                       „8443 31 20

                                       – – – Strojevi kojima je glavna funkcija digitalno kopiranje, pri čemu se kopiranje radi tako da se skenira original te se kopije tiskaju pomoću elektrostatičkog motora za tisak …

                                       2,2 %

                                       p/st”

                           (d)

                           sljedeći redak za oznaku KN 8443 31 80 umeće se:

                                       „8443 31 80

                                       – – – Drugi …

                                       Slobodno

                                       p/st”

                           (e)

                           redak za oznaku KN 8443 31 91 briše se;

                           (f)

                           redak za oznaku KN 8443 31 99 briše se;

               2.

               Poglavlje 85. mijenja se kako slijedi:

                           (a)

                           redak za oznaku KN 8528 71 13 briše se;

                           (b)

                           sljedeći redak za oznaku KN 8528 71 15 umeće se:

                                       „8528 71 15

                                       – – – – Aparat s uređajem koji se temelji na mikroprocesoru koji sadrži modem s pristupom internetu i ima funkciju interaktivne razmjene informacija, s mogućnošću primanja televizijskog signala (tzv. ‚upravljačke kutije za televizore s funkcijom komunikacije, uključujući i one koji sadrže uređaj za obavljanje funkcije snimanja i reprodukcije, pod uvjetom da zbog toga ne izgube temeljno obilježje upravljačke kutije s funkcijom komunikacije) …

                                       Slobodno

                                       p/st”

                           (c)

                           redak za oznaku KN 8528 71 90 briše se;

                           (d)

                           sljedeći redak se umeće nakon oznake KN 8528 71 19:

                                       – – – Drugi:

                                       „8528 71 91

                                       – – – – Aparat s uređajem koji se temelji na mikroprocesoru koji sadrži modem s pristupom internetu i ima funkciju interaktivne razmjene informacija, s mogućnošću primanja televizijskog signala (tzv. ‚upravljačke kutije za televizore s funkcijom komunikacije’, uključujući i one koji sadrže uređaj za obavljanje funkcije snimanja i reprodukcije, pod uvjetom da zbog toga ne izgube temeljno obilježje upravljačke kutije s funkcijom komunikacije) …

                                       Slobodno

                                       p/st

                                       8528 71 99

                                       – – – – Drugi …

                                       14

                                       p/st”


title: Provedbena uredba Komisije (EU) br. 540/2013 od 11. lipnja 2013. o razvrstavanju određene robe u kombiniranu nomenklaturu

text:
               02/Sv. 024

               HR

               Službeni list Europske unije

               170

         32013R0540

               L 162/3

               SLUŽBENI LIST EUROPSKE UNIJE

               11.06.2013.

      PROVEDBENA UREDBA KOMISIJE (EU) br. 540/2013
   od 11. lipnja 2013.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               S ciljem osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se u nju uvode dodatni pododjeljci te koja je utvrđena posebnim odredbama Unije, s ciljem primjene tarifnih ili drugih mjera u vezi s razmjenom robe.

               (3)

               Prema tim Općim pravilima, robu opisanu u stupcu 1 tablice iz Priloga trebalo bi razvrstati pod oznaku KN iz stupca 2,a na temelju razloga navedenih u stupcu 3 te tablice.

               (4)

               Primjereno je osigurati da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi tijekom razdoblja od tri mjeseca obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, ali koje nisu u skladu s ovom Uredbom.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba opisana u stupcu 1 tablice iz Priloga razvrstava se u kombiniranu nomenklaturu pod oznakom KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi tijekom razdoblja od tri mjeseca na temelju članka 12. stavka 6. Uredbe (EEZ) br. 2913/92.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. lipnja 2013.

            Za Komisiju, u ime predsjednika,

         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  SL L 302, 19.10.1992., str. 1.
   PRILOG

               Naziv robe

               Razvrstavanje (oznaka KN)

               Razlozi

               (1)

               (2)

               (3)

               Vijak izrađen od nehrđajućeg čelika, približnih dimenzija 2 cm.
               Glava vijka ima udubljeni utor.
               Tijelo vijka ima djelomičan navoj pravilnog oblika. Zašiljeni vrh ima urez i nije račvast.
               Proizvod je konstruiran za uporabu u drvetu i drvenim pločama.

                   (1) Vidjeti sliku.

               7318 12 10

               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature i tekstom oznaka KN 7318, 7318 12 i 7318 12 10.
               S obzirom na svoja svojstva (tijelo vijka s djelomičnim navojem, urez na kraju zašiljenog vrha i bez račvanja), proizvod je posebno konstruiran za probijanje drveta. Proizvod se stoga smatra vijkom za drvo koji je obuhvaćen podbrojem 7318 12.
               Stoga se proizvod razvrstava pod oznaku KN 7318 12 10 kao vijak za drvo od nehrđajućeg čelika.

      (1)  Slika služi samo kao izvor obavijesti.


title: Provedbena uredba Komisije (EU) 2016/1913 оd 31. listopada 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               1.11.2016

               HR

               Službeni list Europske unije

               L 296/5

         PROVEDBENA UREDBA KOMISIJE (EU) 2016/1913
   оd 31. listopada 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. listopada 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  103,4

                  ZZ

                  103,4

                  0707 00 05

                  TR

                  150,6

                  ZZ

                  150,6

                  0709 93 10

                  MA

                  91,2

                  TR

                  152,8

                  ZZ

                  122,0

                  0805 50 10

                  AR

                  46,2

                  CL

                  67,0

                  IL

                  44,6

                  TR

                  96,0

                  UY

                  84,6

                  ZA

                  89,6

                  ZZ

                  71,3

                  0806 10 10

                  BR

                  295,6

                  PE

                  315,9

                  TR

                  153,3

                  ZZ

                  254,9

                  0808 10 80

                  AR

                  260,6

                  AU

                  218,6

                  BR

                  119,9

                  CL

                  139,2

                  NZ

                  136,0

                  ZA

                  134,9

                  ZZ

                  168,2

                  0808 30 90

                  CN

                  58,1

                  TR

                  144,2

                  ZA

                  164,5

                  ZZ

                  122,3

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.